AmaHubo 33 | IBhayibheli Elikuyi-Internet | INguqulo Yezwe ElishaIHubo 33:1-2233 O nina balungileyo.+ Khamulukani ngenjabulo ngenxa kaJehova.Kwabaqotho ukudumisa kuyafaneleka.+ 2 Bongani uJehova ngehabhu;+Mhubeleni ngensimbi yomculo enezintambo eziyishumi.+ 3 Mhlabeleleleni ingoma entsha;+Khiphani lonke ikhono lenu ekubetheni izintambo nasekumemezeni kwenjabulo.+ 4 Ngoba izwi likaJehova liqotho,+Futhi wonke umsebenzi wakhe wenziwe ngokwethembeka.+ 5 Ungumthandi wokulunga nobulungisa.+Umhlaba ugcwele umusa wothando kaJehova.+ 6 Ngezwi likaJehova amazulu ngokwawo enziwa,+Nalo lonke ibutho lawo ngomoya womlomo wakhe.+ 7 Ubutha amanzi olwandle njengokungathi uwabuthela edanyini,+Abeke ezinqolobaneni amanzi agubhayo. 8 Bonke abasemhlabeni mabamesabe uJehova.+Mabethuke ngenxa yakhe bonke abakhileyo ezweni elikhiqizayo.+ 9 Ngoba yena wakhipha izwi, kwaba khona;+Yena uqobo wayala, kwama kanjalo.+ 10 UJehova ngokwakhe uyibhidlizile injongo yezizwe;+Uyibhuntshisile imicabango yezizwe.+ 11 Yona kanye injongo kaJehova iyokuma kuze kube nini nanini;+Imicabango yenhliziyo yakhe isezizukulwaneni ngezizukulwane.+ 12 Siyajabula isizwe esiNkulunkulu waso nguJehova,+Isizwe asikhethile ukuba sibe yifa lakhe.+ 13 UJehova ubhekile esemazulwini,+Uwabonile wonke amadodana abantu.+ 14 Esendaweni emisiwe ahlala kuyo+Ubabukile bonke abahlala emhlabeni. 15 Ubumba izinhliziyo zabo bonke;+Ucabangela yonke imisebenzi yabo.+ 16 Ayikho inkosi esindiswa ubuningi bamabutho empi;+Indoda enamandla ngokwayo ayikhululwa ubuningi bamandla.+ 17 Ihhashi liyinkohliso ekusindiseni,+Alikunikezi ukuphunyuka ngobuningi bamandla alo.+ 18 Bheka! Iso likaJehova likwabamesabayo,+Kulabo abalindela umusa wakhe wothando,+ 19 Ukuba akhulule umphefumulo wabo ekufeni,+Futhi abalonde endlaleni.+ 20 Umphefumulo wethu ubulindele uJehova.+Ungumsizi wethu nesihlangu sethu.+ 21 Ngoba inhliziyo yethu iyajabula ngaye;+Ngoba ithemba+ lethu silibeké egameni lakhe elingcwele. 22 O Jehova, umusa wakho wothando mawube phezu kwethu,+Njengoba nje siye sahlala sikulindele.+AmaHubo 33
